સિક્યોરિટીઝ એન્ડ એક્સચેન્જ બોર્ડ ઓફ ઈન્ડિયા(સેબી) દ્વારા કોમોડિટીઝ ડેરિવેટિવ્ઝ માર્કેટમાં જેની ઘણા સમયથી રાહ જોવાઈ રહી હતી, તે ઓપ્શન્સ ટ્રેડિંગ પર માર્ગદર્શિકાની 13 જૂનના રોજ જાહેરાત કરવામાં આવી હતી. આ જાહેરાત વર્ષ 2016-17ના કેન્દ્રીય બજેટ રજૂ કરતી વખતે નાણાપ્રધાન દ્વારા તૈયાર કરવામાં આવેલી જાહેરાતને અનુસરે છે, જેમાં તેમણે એવી જાહેરાત કરી હતી કે, સેબી દ્વારા કોમોડિટી ડેરિવેટિવ્ઝ માર્કેટમાં નવી ડેરિવેટિવ્ઝ પ્રોડક્ટો વિકસાવવામાં આવશે. ત્યારબાદ, કોમોડિટી ડેરિવેટિવ્ઝ એડવાઈઝરી કમિટી (સીડીએસી)એ કોમોડિટી બજારોમાં ઓપ્શન્સ પ્રોડક્ટ્સ શરૂ કરવાની ભલામણ કરી હતી, જે 13 જૂનના રોજ રજૂ કરવામાં આવેલી માર્ગદર્શિકામાં પરિણમી.